Bærinn Gálgi stendur á afskekktri eyju og Áróra þráir ekkert heitar en komast burt þaðan . Hún forðast bæinn og allir í bænum forðast hana , allir nema Nói , hennar eini vinur . „ Þau þekkja þig ekki , “ segir Nói , „ kannski ef þú … “ „ Þau þekkja mig eins vel og þau vilja þekkja mig , “ svarar Áróra og réttir aðra höndina á loft því til staðfestingar . Hilmar Örn Óskarsson er fæddur í Reykjavík 1975 . Hann er höfundur bókanna um Kamillu Vindmyllu og Funa og Öldu földu en einnig hefur hann skrifað ljóð , smásögur og blaðagreinar . Húsið í september er hans fyrsta ungmennabók .